גדי רבינוביץ'

גדי רבינוביץ' (נולד ב-20 באוגוסט 1965) הוא שחקן ישראלי. בילדותו עסק הרבה בכדורגל וכדורסל. ב-1991 סיים שלוש שנות לימודי משחק בבית הספר הגבוה לאמנויות הבמה בית צבי. רבינוביץ' התפרסם כשהחל לגלם את דמותו של עורך הדין ישעיהו טנצר המכונה "טנצר המניאק" בקומדיית המצבים הטלוויזיונית "שמש". בשנת 2011, לאחר שהגיע למשקל שיא של 171 קילו, עבר ניתוח שרוול קיבה שלאחריו הסיר 65 קילוגרמים. בשנים האחרונות הוא סמנכ"ל תקשורת ושיווק של הפועל חולון בכדורסל ומפעיל קבוצות תיאטרון לנוער בנחלת יהודה. רבינוביץ' נשוי ואב לבן ובת, ומתגורר באזור. ב-1992 החל לשחק בתיאטרון הקאמרי במשך 12 שנה: ב-1992 השתתף בהצגה "בית העלים הכחולים" שכתב ג'ון גואר וביים גדליה בסר. ב-1993 השתתף בהצגה "ענבי זעם" שכתבו ג'ון סטיינבק ופרנק גלאטי וביים אילן רונן; ובהצגה "חלום ליל קיץ" שכתב שייקספיר וביים ליביו צ'וליי. ב-1993 השתתף בהצגה "מבקר המדינה" שכתב אילן חצור על פי ניקולאי גוגול וביים אילן רונן. ב-1994 השתתף בהצגה "הסוחר מוונציה" שכתב שייקספיר וביים עמרי ניצן. ב-1995 השתתף בהצגה "בויטרה הגזלן" שכתב (על פי משה קולבק) וביים הלל מיטלפונקט. ב-1996 השתתף בהצגה לילדים "מסע הניסים והנפלאות" שכתבו יורם טהרלב ויוסף כרמון שגם ביים. ב-1997 השתתף בהצגה "אדון וולף" שכתב הלל מיטלפונקט (על פי "וולפונה" מאת בן ג'ונסון) וביים אילן רונן. ב-2001 השתתף בהצגה "כטוב בעיניכם" שכתב שייקספיר וביים עמרי ניצן. ב-2002 השתתף בהצגה "רווקים ורווקות" שכתב חנוך לוין וביים אלדד זיו. ב-1999 גילם את אבא של בילבי, קפטן לונגסטוקינג, בהצגת הילדים "בילבי" בהשתתפותם של דנה דבורין,דורי טפר, מיכל צפיר, ירון לוי סבג, חיים זנאתי ויעל עמית. ב-2009 גילם את אדון חמדנוב לצד אמיר פרישר גוטמן, יעל דואני, ושרון צור בהצגה "מכולת קטנה ומדליקה" שביים אבי דור. ב-2010 גילם את הענק לצד גלית גיאת ומיכל מוכתר בהצגת הילדים "הענק וגנו הקסום" שכתב וביים ליאור כלפון על פי אוסקר ויילד. במחזמר "הנסיך הקטן" גילם את המלך, הטייס והשיכור. ב-1994 גילם לצד יגאל עדיקא את בנו של בעל המסעדה (גבי עמרני) בסרטו של רמי נעמן "הגמל המעופף". באותה שנה השתתף לצד אלי יצפאן, יוסף שילוח ואביתר לזר בסרט האמריקאי "שרשרת פיקוד" שביים דוד וורט. ב-1997 החל לגלם את עו"ד ישעיהו טנצר בסיטקום המצליח "שמש" לצד צביקה הדר, גלית גיאת, אליעד נחום, זבולון מושיאשווילי ואורלי ויינרמן. באותה שנה גילם את כח בסדרת הטלוויזיה "כחול עמוק". ב-1998 גילם את טנצר בסדרת הטלוויזיה המופע של גורו וגוגול ששודרה בערוץ הילדים. בין השנים 2004–2006 גילם את ישעיהו טנצר ואת עצמו בסדרת הטלוויזיה "השיר שלנו". גילם את אפי רינת בתור פרודיה לעיתונאי ומנכ"ל ערוץ 10 לשעבר רפי גינת בפרק 28 של העונה החמישית של סדרת הטלוויזיה "הפיג'מות". ב-2010 גילם שומר ראש בסרטו של חיים בוזגלו "כבוד" ובסדרת הטלוויזיה המהווה הרחבה של סרט זה "הכבוד של מרציאנו". ב-2011 גילם את אמנון בסדרת הטלוויזיה "יוני והמחוננים". בשנת 2019 הצטרף לקאסט הסדרה "פוראבר", שוב בדמותו של טנצר המניאק. גדי רבינוביץ', במיזם "אישים" לתיעוד היצירה הישראלית גדי רבינוביץ', במסד הנתונים הקולנועיים IMDb (באנגלית) גדי רבינוביץ', באתר "אידיבי", מאגר הידע העברי לקולנוע ישראלי ועולמי גדי רבינוביץ', באתר "הבמה" אמירה מורג, ביכורים שלי, באתר ynet, 15 במאי 2002 ליאת לוי, רק אל תקראו לו טנצר: גדי רבינוביץ' מרזה ובועט, באתר nrg‏, 9 בנובמבר 2010 רענן וייס, גדי רבינוביץ' מציג: הגזרה והתפקיד החדשים שלי, באתר mynet (כפי שנשמר בארכיון האינטרנט), 23 בספטמבר 2011 עדנה אברמסון, המהפך של טנצר מ"שמש" - כך הוא השיל 65 קילו, באתר ynet, 20 בנובמבר 2011 עודד בן עמי, ‏כך הוריד "טנצר המניאק" 65 ק"ג, באתר ‏מאקו‏, 21 בנובמבר 2011 רן בוקר, "הדמות של טנצר המניאק תקעה אותי", באתר ynet, 24 בינואר 2016 עדנה אברמסון, המהפך של טנצר מ"שמש" - כך הוא השיל 65 קילו, באתר ynet, 20 בנובמבר 2011